**Templed i ofyn am ddyfais sain ar gyfer pleidlais mewn gorsaf bleidleisio.**

Gallwch ysgrifennu neu anfon e-bost at eich Swyddog Canlyniadau lleol drwy adran gwasanaethau etholiadol eich awdurdod lleol i roi gwybod bod angen addasiadau rhesymol arnoch i bleidleisio’n annibynnol. Er mwyn darganfod gwybodaeth gyswllt eich gwasanaethau etholiadol lleol, gallwch ddefnyddio [offeryn chwilio cod post y Comisiwn Etholiadol](https://www.electoralcommission.org.uk/i-am-a/voter/your-election-information). Wrth gysylltu, mae’n bwysig rhoi eich enw llawn, cyfeiriad, a chod post.

Os ydych yn cyflwyno cais, byddem yn gwerthfawrogi pe gallech roi gwybod i ni drwy anfon e-bost at ein swyddog polisi, Tom Skelton, tom.skelton@rnib.org.uk oherwydd bydd hyn yn ein helpu i wybod pa Awdurdodau Lleol y cysylltwyd â nhw, er mwyn galluogi ni i ddilyn a monitro darpariaeth bleidleisio hygyrch.

## Geiriad ar gyfer eich cais

Annwyl Gwasanaethau Etholiadol/Swyddog Canlyniadau,

Rwy’n berson dall/gyda golwg rhannol [dileu fel bo’n briodol] ac yn byw o fewn eich awdurdod lleol. Gan fod pleidleisio yn ei hanfod yn ymarfer gweledol, rwy’n wynebu nifer o rwystrau pan wrth fwrw fy mhleidlais. Heb yr offer a'r gefnogaeth gywir mewn lle ni allaf bleidleisio'n annibynnol ac yn gyfrinachol.

Fy nealltwriaeth i yw ei bod yn ofynnol i bob gorsaf bleidleisio gael dyfais bleidleisio gyffyrddol, papur pleidleisio print bras, chwyddwydrau, a goleuadau ychwanegol. Fodd bynnag, ni fydd y rhain yn fy ngalluogi i bleidleisio’n annibynnol ac yn gyfrinachol. Felly yr ydwyf o dan anfantais sylweddol wrth bleidleisio.

Fel y gwyddoch, mae’r Ddeddf Etholiadau yn ei gwneud yn ofynnol I chi ddarparu offer i alluogi, neu wneud yn haws ar gyfer pobl anabl i bleidleisio’n annibynnol ac yn gyfrinachol, ac o dan y Ddeddf Cydraddoldeb, mae gennych ddyletswydd i wneud addasiadau rhesymol i ddileu anfantais sylweddol.

Rwy’n ymwybodol bod dyfais sain USB y gellir ei defnyddio ar y cyd â'r ddyfais bleidleisio gyffyrddol sydd wedi'i threialu gan RNIB. Byddai gan y ddyfais sain recordiad wedi'i lwytho ymlaen llaw o'r papur pleidleisio. Yn y treial roedd y ddyfais yn galluogi defnyddwyr dall ac â golwg rhannol i bleidleisio'n annibynnol ac yn gyfrinachol gyda chyfradd llwyddiant uchel. Hoffwn felly ofyn am y ddyfais hon, sef yr Accord Player, gan mai dyma'r unig ffordd y byddaf yn gallu pleidleisio'n annibynnol ac yn gyfrinachol ar 4 Gorffennaf.

Dyma ddolen i'r dudalen we sy'n cynnwys adroddiad y treial a fideos yn esbonio sut i gefnogi pleidleiswyr dall ac â golwg rhannol i bleidleisio gan ddefnyddio dyfais sain USB.

Byddwn yn ddiolchgar pe gallech hefyd nodi ar eich cofnodion bod angen addasiadau rhesymol arnaf i bleidleisio’n annibynnol ac yn gyfrinachol ym mhob etholiad yn y dyfodol, fel y gellir gwneud addasiadau rhesymol yn y dyfodol.

Edrychaf ymlaen at glywed oddi wrthoch chi. [Ychwanegwch os hoffech chi dderbyn gohebiaeth dros y ffôn neu e-bost, a rhowch eich rhif ffôn neu gyfeiriad e-bost]

Yr eiddoch yn gywir,

[Ychwanegwch eich enw, cyfeiriad, a chod post yma]